Már ma reggeltől érvényes az új rendelet.

"Ausztria és Magyarország állampolgárainak a munkavállalási célú napi ingázása továbbra is biztosított minden nyitva tartó osztrák-magyar határátkelőhelyen" - közölte szerdán reggel az ORFK Kommunikációs Szolgálata.

A szabad sajtó nem létezhet nélküled. Támogasd a Nyugat.hu-t! Támogatom

Magyarország és Ausztria rendőr-főkapitányainak megállapodása értelmében 2020. április 1-jén 0 órától az osztrák–magyar határszakasz valamennyi nyitva tartó határátkelőhelyét igénybe vehetik az ingázó dolgozók.

Az osztrák és a magyar állampolgárok munkáltatói igazolás, illetve a megművelt földterület tulajdonjogának vagy használati jogának igazolása birtokában kilométerkorlátozás nélkül utazhatnak országaik között. A dolgozók mentesülnek a 14 napra előírt hatósági karantén elrendelése, valamint a külföldiekre vonatkozó beléptetési tilalom alól.

Az Ausztriába és Magyarországra történő áruszállítás továbbra is folyamatos marad a teherforgalom számára megnyitott határátkelőhelyek igénybe vételével.

Ahogy arról lapunk is beszámolt , egy közelmúltban született megállapodás még arról szólt, hogy a karanténmentes ingázás a határtól számított 50 kilométeres körzetre érvényes.

Az osztrákok számára nagyon fontos magyar munkaerő, egyrészt a még működős vállalkozások, másrészt a kórházak miatt.